Diari Oficial de la Generalitat Valenciana


Sumari del DOGV 3587, del 21-09-1999 (1999/7898)

RESOLUCIÓ d'1 de setembre de 1999, de la Direcció General d'Ordenació i Innovació Educativa i Política Lingüística, per la qual es donen instruccions sobre les audiències als pares o tutors legals dels alumnes o de les alumnes, prèvies a l'adopció de determinades mesures d'atenció a la diversitat regulades per l'Ordre de 18 de juny de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7898


Data del document
:   01-09-1999

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * alumnat
    * ensenyament secundari
    * ensenyament obligatori
    * legislació escolar
    * organització de l'ensenyament
    * alumne

RESOLUCIÓ d'1 de setembre de 1999, de la Direcció General d'Ordenació i Innovació Educativa i Política Lingüística, per la qual es donen instruccions sobre les audiències als pares o tutors legals dels alumnes o de les alumnes, prèvies a l'adopció de determinades mesures d'atenció a la diversitat regulades per l'Ordre de 18 de juny de 1999. [1999/A7898]
  
L'Ordre de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria, disposa que els centres docents d'Educació Secundària, públics i privats, elaboraran un pla d'actuació per a l'atenció a la diversitat del seu alumnat.
  
Per a l'adopció de les mesures que han de contemplar-se en el dit pla d'actuació és fonamental la participació dels pares o tutors legals de l'alumne o de l'alumna. La mencionada Ordre de 18 de juny de 1999 disposa, concretament, que les següents mesures requerixen que se'ls done audiència prèviament: adaptació curricular individual significativa; permanència un any més en el mateix curs; incorporació a un programa de diversificació curricular o a un programa d'adaptació curricular en grup.
  
Per tal de facilitar als centres docents la realització d'este requisit, i segons la disposició final primera de la mencionada Ordre de 18 de juny de 1999, resolc:
  
Primer
  
Per tal d'assegurar el compliment d'este requisit, el cap del Departament d'Orientació o qui tinga atribuïdes les seues funcions, citarà els pares o tutors legals de l'alumne o de l'alumna utilitzant el model que figura en l'annex I d'esta resolució.
  
Segon
  
Acabada la reunió amb els pares o tutors legals de l'alumne o de l'alumna, s'alçarà acta, utilitzant el model que figura en l'annex II d'esta resolució.
  
Tercer
  
Els dos documents citats en els apartats anteriors formaran part de la documentació corresponent a la mesura que s'adopte.
  
Quart
  
Si els pares o tutors legals no acudixen a la reunió a què hagen sigut convocats, es tindran en compte les al·legacions que remeten al centre docent per escrit en un termini no superior als 10 dies següents comptats a partir de la data prevista per a la dita reunió.
  
Una vegada transcorregut este termini sense que conste cap al·legació dels pares o tutors legals, el centre docent seguirà el procediment establit per a l'adopció de la mesura proposada, considerant complit el requisit d'audiència.
  
Quint
  
Una vegada autoritzada, es notificarà als pares o tutors legals la mesura adoptada. De la dita notificació quedarà constància en l'expedient acadèmic de l'alumne o l'alumna.
  
València, 1 de setembre de 1999. ?El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX I
  
Centre: Codi:
  
Localitat:
  
Alumne/a: Curs/grup
  
Sr./ Sra. ...
  
c/ ...
  
Per tal de donar als pares o tutors legals l'audiència prevista en l'Ordre de 18 de juny de 1999, que regula l'atenció a la diversitat en Educació Secundària Obligatòria (DOGV 29.06.1999), se'l convoca d'acord amb el següent:
  
Lloc: ...
  
Dia: ...
  
Hora: ..
  
Assumpte: ... (1)
  
Cosa que li notifique per al seu coneixement i als efectes oportuns.
  
... , ... d ... d ...
  
El/la cap del Departament d'Orientació (2)
  
Firmat:
  
(1) Adaptació curricular individual significativa, permanència un any més en el mateix curs, programa diversificació curricular, programa d'adaptació curricular en grup.
  
(2) Si és procedent, substituir per qui tinga atribuïdes les seues funcions.
  
ANNEX II
  
Centre: Codi:
  
Localitat:
  
Alumne/a: Curs/grup
  
Acta corresponent a l'audiència dels pares o tutors legals, prevista en l'Ordre de 18 de juny de 1999, que regula l'atenció a la diversitat en Educació Secundària Obligatòria (DOGV 29.06.1999).
  
El Sr. ... ,i/o la Sra., ... com a ... (1)
  
Dia: ...
  
Hora: ...
  
Assumpte: ... (2)
  
Acabada l'audiència, les persones assistents manifesten:...
  
... , ... d ... de ...
  
El pare i/o la mare El/la cap del Departament
  
o tutors legals d'Orientació (3)
  
Firmat: Firmat: Firmat:
  
(1) Pare, mare, tutor o tutora legal
  
(2) Adaptació curricular individual significativa, permanència un any més en el mateix curs, programa de diversificació curricular, programa d'adaptació curricular en grup.